﻿— 53 — 



fraction notoire et manifeste, elle avoit du tout perdu Callais et tout ce 

 qu'elle pouvoil prétendre en vertu du dict traité, et que mesme j'avois 

 esté blasméepar ceulxdu conseil du Rov, mon dict filz, d'avoir moy seule 

 (ainsi le pouvois-je dire) consentyque, en la négociation trailée entre 

 noz députés et l'ambassadeur Smith, présent le secrétaire Somer, on eust 

 accordé que de sa dicte maistresse feussent reservez les droits, disant que 

 je faisois revivre une querelle du tout esteinte et résolue par la dicte in- 

 fraction. — Sur quoy le dict Trockmorton voulut mettre en avant celle 

 d'Escosse faite par moy à cause des armoiries, et retourna sur les remons- 

 trances jà tantdites , à quoy je luy sceu fort bien respondre , et quant à l'ar- 

 gent, s'il en falloit demander, ilfaudroit que premièrement sa dicte mais- 

 tresse nous rendist quatre millions, lesquelz nous avoit fait despendre 

 pour la chasser de nostre dict royaume depuis la pacification faite avec 

 nos subjetz. — Il dit que sa maistresse en avoit despendu plus de deux 

 millions et n'avoit envoyé ces gens en ce royaume que, à la requeste et 

 grande poursuite de nos subjetz, et pour le service du Roy, ainsi qu'il se 

 verroit par les traités et contrats qui en avoient esté passés avec eulx qui 

 leur avoient toujours fait entendre que nous le desirions ainsi; mais je 

 luy nie très bien cet article et dis que ce avoit esté contre nostre sceu et 

 à nostre très grand regret, dont j'estois bien asseurée et que mesmcs 

 monsieur l'admirai avoit déclaré en plein conseil, que jamais n'avoit con- 

 senti de laisser entrer aucuns Anglois es places de ce royaume ; comme ce 

 point se disputa assez et beaucoup d'autres et pour conclusion ne s'ouvrit 

 aucune chose particulière pour avancer plus avant cesle affaire, seule- 

 ment me priant que je veuille luy permettre qu'il escrivist à sa mais- 

 tresse, ce qu'il feroit de si bonne sorte, qu'il en pourroit sortir quelque 

 fruit, et encore qu'il ne voyoit rien de nouveau; si est-ce que, pour 

 mettre tout devoir de nostre costé , je ne l'en voulus pas refuser, et lui dis 

 que j'en parlerois au conseil du Roy, mon filz j, et après luy ferois scavoir 

 ce qu'il en seroit arresté, lequel, n'y ayant trouvé aucun inconvénient, 

 a esté cause que je luy en manday qu'il iist sa depesche que je feray tenir 

 au dict ambassadeur Smith pour l'envoyer par delà; sur ce je feray fin, 

 priant Dieu, Monsieur de Foix, vous avoir en sa saincte garde 1 . 



Throckmorlon écrivait , le i 2 février, à L'Aubespine qu'à la suite 

 de son audience il s'était de son mieux employé pour la pacifica- 

 tion et que si sa Majesté voulait le recevoir de nouveau, il lui 

 ferait entendre en quels termes étaient les choses en Angleterre, 

 JBourdin, en l'absence de IVAubespine, lui répondit que leurs Ma 1 

 jeslés, étant sur le parlement de Fontainebleau, auraient pour, 



! Record office , Slale papers , France., vol. XXXVI. (Copie.) 



